### Beslutning

Fremsendes til Teknisk Udvalg til behandling i henhold til beslutning i byrådets møde den 11. september 2019.

**Beslutningsforslag fra [adresse] og S**

I [adresse] er det i vintertiden mørkere i længere tid, end det er lyst. Det tærer på humøret at tage på arbejde, inden solen står op – og vende hjem efter, den er gået ned. Energiniveauet falder, og nogle af os får det, man kalder en vinterdepression.

Samtidigt gør mørket det sværere at benytte byens opholdssteder. Nogle steder føles mere utrygge at færdes i, fordi man ikke kan se særligt langt forude.

Disse forskellige elementer gør, at byen og byens rum bruges mindre i vintermånederne, og borgere især uden for byen, hvor der er endnu mindre lys, oplever en nedgang i deres humør og energi i de måneder, hvor det er mørkt.

Indtil for ikke så længe siden har det været enormt dyrt at have lys tændt i byen. Men ny LED-teknologi har gjort belysning langt mere økonomisk og bæredygtig end den var, da man satte rammerne for den belysning af byen, der gælder nu. Derfor ønsker vi i Radikale og Socialdemokratiet at finde ud af, hvordan vi med LED-belysning kan højne trygheden og måske endda gøre noget ved vintertrætheden i og uden for byen. Et sådant tiltag er i tråd med Verdensmål 11 om bæredygtige og inkluderende lokalsamfund.

Vi foreslår konkret, at man ser på områder, hvor det vil være relevant at indsætte yderligere gadebelysning og/eller øge lystimerne. Der ønskes især et fokus på cykelstier, skolestier og grønne opholdsområder, og man kan med fordel trække på ekspertise fra lysdesignere/lysarkitekter, så der er fokus på kvalitet frem for kvantitet. Den øgede belysning vil skulle udføres med strømbesparende LED-pærer, så bæredygtigheden og den grønne energi er i højsædet.

Radikale Venstre og Socialdemokratiet foreslår derfor, at

1. Teknik og Miljø kortlægger områder, hvor det vil være relevant at indsætte mere gadebelysning, herunder både opsætning af nye gadelamper samt øgning af lystimer

Alvin Danielsen, Socialdemokratiet

Rabih Azad-Ahmad, Radikale Venstre

**Indstilling fra Magistratsafdelingen for Teknik og Miljø**

**Indstilling på baggrund af forslag fra [adresse] og S om belysning i det offentlige rum**

### Resumé

Denne indstilling bygger på et forslag, som Det Radikale Venstre og Socialdemokratiet har stillet vedr. lys i det offentlige rum (bilag 1). Forslaget lægger op til en kortlægning af, hvor det kan være relevant at skabe mere gadebelysning ved både at opsætte nye gadelamper og øge antallet af lystimer - ved hjælp af bæredygtig LED-teknologi.

Teknik og Miljø anerkender, at der er behov for at sikre bedre belysning og øge trygheden, særligt i de mørke måneder på året, og er allerede i gang med en lang række indsatser på belysningsområdet, hvor der er fokus på tryghed og bæredygtig belysning i [adresse], bl.a. på baggrund af tidligere ønsker herom fra V, S og SF i 2017.

På baggrund af de mange nuværende og kommende indsatser er det Teknik og Miljøs vurdering, at det ikke vil give yderligere værdi at lave den foreslåede kortlægning, men ser gerne, at der i forbindelse med kommende budgetforhandlinger afsættes midler, der kan udvide omfanget af de eksisterende, konkrete indsatser for bedre belysning og øget tryghed.

### Indstilling

Det indstilles

At 1) den foreslåede kortlægning ikke gennemføres.

### Sagens forløb

24-04-2019 Aarhus Byråd
Sagens behandling blev udsat i byrådets møde den 24. april 2019.
 15-05-2019 [adresse]
Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 15. maj 2019 om magistratsbehandling af forslaget.

 Sagen bedes tilbagesendt byrådet via Magistraten.
 08-08-2019 Teknik og Miljø
Beslutningsforslag besvaret med indstillingen fra Magistratsafdelingen for Teknik og Miljø
 29-08-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-09-2019 Magistraten

Fremsendes til [adresse] med bemærkning, at Magistraten i mødet den 2. september 2019 anbefaler, at byrådet tiltræder Magistratsafdelingen for Teknik og Miljøs indstilling af 8. august 2019.

Rådmand Alexander Jepsen, rådmand Richardt Schultz og Zahra Laursen henholder sig til det oprindelige forslag.

Borgmester Alexander Olsen var forhindret i at deltage i sagens behandling.

 11-09-2019 [adresse]
Fremsendes til Teknisk Udvalg til behandling i henhold til beslutning i byrådets møde den 11. september 2019.